**Odborný zamestnanec pre verejné obstarávanie**

Východoslovenské múzeum v Košiciach, Nám. Maratónu mieru č. 2, 040 01 Košice oznamuje, že disponuje voľným pracovným miestom na pracovnú pozíciu **odborný pracovník pre verejné obstarávanie v kumulácií s referentom správy majetku organizácie.**

**Predpokladaný nástup do pracovného pomeru:** november 2021

**S úspešným uchádzačom bude podpísaná pracovná zmluva s nástupom do práce dňa 1.11.2021 a súčasne dohoda podľa Zákonníka práce na obdobie do 31.10.2021 za účelom prevzatia agendy pracovného miesta.**

**Úväzok**: plný úväzok, na dobu určitú 1 rok

**Požadované kvalifikačné a odborné predpoklady:**

* vysokoškolské vzdelanie druhého stupňa ekonomického, právnického alebo technického zamerania,
* prax v príslušnom odbore - min. 2 roky,
* ovládanie práce s PC Office (Word, Excel, Outlook, Internet),
* ovládanie práce program SAP R/3 (majetok, sklad),
* predpoklady výkonu práce vo verejnom záujme – bezúhonnosť.

**Náplň práce, právomoci a zodpovednosti Odborný zamestnanec verejného obstarávania**

* predpríprava a plánovanie verejných obstarávaní
* príprava zadávania jednotlivých zákaziek;
* komplexná realizácia zadávania zákaziek (uskutočňovanie celého procesu VO) vrátane elektronického trhoviska;
* vyhotovovanie potrebnej dokumentácie z procesu;
* vybavovanie agendy týkajúcej sa revíznych postupov vo verejnom obstarávaní;
* sledovanie termínov a zákonných povinností vo verejnom obstarávaní,
* zodpovednosť za dodržiavanie postupov a termínov stanovených zákonom o verejnom obstarávaní a ďalšími predpismi,

**Náplň práce, právomoci a zodpovednosti Referent správy majetku**

* zabezpečuje hospodárenie s majetkom Košického samosprávneho kraja a iným majetkom, ktorý bol zverený, zmluvou alebo zákonom,
* zabezpečuje inventarizáciu majetku v jeho správe,
* zabezpečuje vyraďovacie a zaraďovacie protokoly HIM,
* zabezpečuje odpisy majetku v zmysle zákona č. 431/2002 Z.z. o účtovníctve,
* zabezpečuje podklady k inventarizácii majetku
* zabezpečuje zaraďovanie majetku v počítačovej evidencii program SAP

**Iné kritéria a požiadavky:**

* znalosť ekonomickej legislatívy a legislatívy súvisiacej s verejným obstarávaním, správou majetku
* odborná vedomosť a praktická skúsenosť pri všetkých častiach verejného obstarávanie

 (podklady, proces, zmluvy, opis predmetu)

* znalosť problematiky elektronického trhoviska výhodou
* schopnosť pracovať samostatne
* precíznosť, dôslednosť,
* odolnosť voči stresu,
* komunikatívnosť a schopnosť pracovať v tíme.

**Ponúkaný plat:**

Plat bude určený v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov a v súlade s Nariadením vlády SR č. 354/2018 Z. z., ktorým sa ustanovujú katalógy pracovných činnosti pre výkon práce vo verejnom záujme v závislosti od platovej triedy a započítanej praxe.

**Požadované doklady:**

* žiadosť,
* štruktúrovaný životopis,
* kópie dokladov o dosiahnutom vzdelaní,
* písomný súhlas uchádzača na použitie osobných údajov pre účely oznámeného voľného pracovného miesta podľa zákona č. 18/2018 Z. z.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.

Kontaktovať budeme len vybraných uchádzačov, ktorí spĺňajú stanovené požiadavky.

Uchádzači o túto pracovnú pozíciu nám zašlite svoju žiadosť a ostatné požadované doklady emailom na adresu: info@vsmuzeum.sk predmet: odborný pracovník pre VO  **do 27.09.2021** alebo poštou na adresu:

Východoslovenské múzeum v Košiciach

Nám. Maratónu mieru č. 2, Košice

040 01 Košice